Zoran Erceg danas je dobio kaznu zatvora u trajanju od 15 dana s uvjetom od godinu dana, zbog incidenta koji je izazvao prilikom otkrivanja spomenika dr. Franji Tuđmanu kada je uzvikivao da je “zločinac koji je prodao Bosansku Posavinu”.

Iako je prilikom izricanja kazne jasno izrečeno kako Erceg djelo ne smije ponoviti, on je ipak došao na “mjesto zločina” i ponovno izbacio pravu salvu uvreda na račun prvog hrvatskog predsjednika.

“Tuđman je bijednik koji Titu može samo čistiti cipele”, uzvikivao je pred novinarima uzbuđeni Erceg, dok ga je u prikrajku promatrala policija s kojom je nakon kraće prepirke pronašao zajednički jezik.

Svojih pet minuta slave, Erceg je iskoristio kako bi mladim Hrvatima poručio da se bore za svoja prava, dotaknuo se nepravde zbog “slobodnog Daruvarca dok se njega proganja”, i naravno, u svom stilu, u nekoliko navrata istaknuo kako je “Franjo Tuđman zločinac”.





Komentari